Wakiyem

Wakiyem utawa luwih dikenal kanthi sebutan mbok Yem ya iku wong kang dadi padunung lan duwé salah siji warung kang ana ing sangisoré puncit Gunung Lawu. Jeneng lan warungé kawentar ing antarané para pecinta alam amarga wis puluhan taun nyedhiani pangan lan papan lèrèn kang sawayah-wayah bisa dijujug. Mbok Yem wis manggon ing kono saka taun 1980-an lan dianggep kayadéné legéndha urip ing Gunung Lawu. Warungé dumunung ing 3.150 meter saka sagara lan kena kanggo lèrèn sadurungé nerusaké laku menyang puncit Lawu ing 3.265 meter saka sagara. Warung mbok Yem disebut dadi warung sega pecel paling dhuwung sa-Indhonésia.

Kanggo nyukupi barang kang didol ing warunge, mbok Yem dikirimi barang saka ngisor déné kebutuhan banyu bisa njupuk ing Sendhang Drajat kang ora adoh saka warungé. Menu khas kang sumadia ing warungé ya iku sega pecel lan lawuh endhog ceplok dadi klangenané wong kang tau mangan ing kono. Mbok Yem arang ninggalaké warunge lan mung mudhun nalika dina riyaya lan menawa ana seduluré kang duwé kajat.

Warunge mbok Yem ora mung dadi jujugan pendaki sing luwe, nanging uga dadi simbol ketabahan lan dedikasi Mbok Yem ing alam. Nalika angin kenceng utawa kabut kandel ing puncak, warungé dadi papan pangayoman kanggo pendaki, ana ruangan kang luwih anget, bisa leren ngisi tenaga, lan bisa ngecas hp. Menurut putrané, Saelan, Mbok Yem ora nglakokne warungé mung kanggo kauntungan, nanging luwih nduwé visi sosial, nyedhiyani pangan lan papan persinggahan kanggo wong-wong sing munggah gunung tanpa bekal sing cukup.

Mbok Yem wafat tanggal 23 April 2025 ing umur 82 taun. Sawise mbok Yem wafat warunge ora tutup ngunu wae, kaluwargane wis nunjuk Saelan anake nomor telu, kanggo nerusake usaha warung ing gunung lawu. Nannging ing tanggal 27 Mei 2025 pernah ana kabar penutupan sauntara amarga salah siji penjaga mlebu wis wayahe pensiun, pihak kaluwarga nyathet warung iki tetep dijaga lan bakal dibuka maneh kanggo para pendaki sing butuh pangan lan papan rehat.

 Rujukan